Sisimiut

**Sisimiut**, Holsteinsborg kyns, yw an eyl vrassa cita yn Greunlond, desedhys yn west an wlas war arvor Kulvor Davis, 200 mildir dhe'n north a Nuuk. Styr an hanow yw "tus an tell lewern" yn Greunlondek.

### Istori
An kynsa tus dhe driga yn Sisimiut o a'n wonisogeth Saqqaq, nans yw 4,500 bledhen. I re asas lies dustuni a'ga anedhyans yn ranndir Sisimiut, ow komprehendya gwikow, kylghow gwrys gans aga thyldys hag olesow. Trigys ens yn Sisimiut bys dhe 500 KOK. Ny wrug tus a wonisogethow Dorset gasa kemmys dustuni anedha aga honan. Yth esons ow triga yn Sisimiut 700 bledhen. 

Inuit an wonisogeth Thule (tus Greunlond lemmyn) a dheuth dhe Sisimiut nans yw 1,000 bledhen. I a wre helghya morderewi, kerwys ergh ha reunes. An arvor yntra Sisimiut ha Kangaamiut a'n jevo meur a enevales, hag ytho tennvos divroysi o. Drefen an niver meur a artifaktow istorek, apoyntys veu avel Ertachva an Bys UNESCO.

Ny dheuth tus Loghlyn dhe'n ranndir ma. Yn 1738/9 y feu batel yntra'n Dhanyon hag Iseldirysi rag maystri an kenwerth morviles. Wosa henna fondys veu an dre a-lemmyn yn 1764 avel Holsteinsborg.

Diwysiansegyans a dhallathas y'n 20ves kansvledhen wosa drehevel porth gorholyon ha gweythva argerdha puskes. 


Restren:Iliveq-stone-grave-sisimiut.jpg |Iliveq, bedh kynsistorek desedhys ogas dhe ayrborth Sisimiut
Restren:Sisimiut-nasaasaaq-from-palasip-qaqqaa.jpg|Sisimiut ha'n fordh dhe'n ayrborth
Restren:Sisimiut-prefab-blue.jpg|Chi ragformys unn teylu yn Sisimiut
Restren:Sisimiut-communal-blocks.jpg|Rannjiow a'n 1960ow 
Restren:Pisiffik-sisimiut.jpg|Gorvarghas Pisiffik
Restren:Sisimiut-museum-colonial-manager-home.jpg|Rann a withti Sisimiut
Restren:Sisimiut-knud-rasmussen-high-school.jpg|Skol ughel Knud Rasmussen
Restren:Sisimiut-airport-from-palasip-qaqqaa.jpg|Ayrborth Sisimiut
Restren:Sisimiut_Port_in_summer_2010_(9).JPG|Porth Sisimiut
Restren:Sisimiut-streetname-sign.jpg|Arwodh stret yn Greunlondek
Restren:Unesco_sisimiut.jpg|Skrisel ow tiskwedhes teyw Ertachva UNESCO yn Greunlond, ow komprehendya Aasivissuit – Nipisat
Restren:Sisimiut-old-church.jpg|Eglos goth Sisimiut drehevys yn 1775


### Doronieth
Desedhys yw Sisimiut ogas dhe 200 mildir dhe'n north a Nuuk, ha 47 mildir dhe'n north a'n Kylgh Arktek. Yma war arvor est Kulvor Davis, war benn tir gans Fyord Kangerluarsuk Tulleq dhe'n north ha Fyord Amerloq dhe'n soth.

Sisimiut a'n jeves hin Penneghlek. An tempredh ughella misek yw 10°C po le dres an vledhen.

Gans 5,582 a drigoryon yn 2020, yma poblans Sisimiut ow tevi yn uskis. Dell yw usys, yma moy a dus ages benenes yn Sismiut. 10% a'n poblans a dheu a bowyow erel.

**Poblans Sisimiut - 1991-2010**

Colors=
  id:lightgrey value:gray(0.9)
  id:darkgrey  value:gray(0.8)
ImageSize  = width:1280 height:210
PlotArea   = height:150 left:50 bottom:50 right:50
AlignBars  = justify
DateFormat = x.y
Period     = from:4700 till:5600
TimeAxis   = orientation:vertical
AlignBars  = justify
ScaleMajor = gridcolor:darkgrey increment:100 start:4700
ScaleMinor = gridcolor:lightgrey increment:20 start:4700
PlotData=
  color:yellowgreen width:38   mark:(line,white) align:center

  bar:1991 from:start till:4957 text:"4,957"
  bar:1992 from:start till:5004 text:"5,004"
  bar:1993 from:start till:4881 text:"4,881"
  bar:1994 from:start till:4839 text:"4,839"
  bar:1995 from:start till:4979 text:"4,979"
  bar:1996 from:start till:5117 text:"5,117"
  bar:1997 from:start till:5116 text:"5,116"
  bar:1998 from:start till:5195 text:"5,195"
  bar:1999 from:start till:5149 text:"5,149"
  bar:2000 from:start till:5126 text:"5,126"
  bar:2001 from:start till:5166 text:"5,166"
  bar:2002 from:start till:5222 text:"5,222"
  bar:2003 from:start till:5263 text:"5,263"
  bar:2004 from:start till:5247 text:"5,247"
  bar:2005 from:start till:5350 text:"5,350"
  bar:2006 from:start till:5399 text:"5,399"
  bar:2007 from:start till:5344 text:"5,344"
  bar:2008 from:start till:5397 text:"5,397"
  bar:2009 from:start till:5497 text:"5,497"
  bar:2010 from:start till:5460 text:"5,460"
  bar:2011 from:start till:5498 text:"5,498"
  bar:2012 from:start till:5571 text:"5,571"
  bar:2013 from:start till:5598 text:"5,598"
  bar:2014 from:start till:5524 text:"5,524"
  bar:2015 from:start till:5572 text:"5,572"
  bar:2016 from:start till:5539 text:"5,539"
  bar:2017 from:start till:5414 text:"5,414"
  bar:2018 from:start till:5491 text:"5,491"
  bar:2019 from:start till:5509 text:"5,509"
  bar:2020 from:start till:5582 text:"5,582"


### Erbysieth
Pyskessa yw an diwysyans posekka yn Sisimiut, dre vras bibynes bubyn, eghogyon, meurlithes ha barvusi.  Nans yw ogas dhe 20 bledhen, yth esa towl dhe dhrehevel teudhji aluminiom yn Sisimiut, owth usya tredan dowr, mes yth esa fowt a dreusporth y'n ranndir. 

### Treusporth
Desedhys yw ayrborth Sisimiut 2.5 mildir dhe'n north a'n dre. An porth a dhegemmer kowbalyow linen Artic Umiaq diwweyth an seythen ha dres 50 a worholyon morviaj an vledhen.Yn 2020 y tallathas towlen dhe dhrehevel an fordh gynsa dhe gelmi diw dre yn Greunlond - 110 mildir yntra porth Sisimiut hag ayrborth Kangerlussuaq. Y kwaytir y fydh an fordh dhe les tornyaseth ha diwysyans y'n termyn a dheu.

### Tornyaseth

Yma niver a ostelyow, ostelyow yowynkneth ha kampvaow yn Sisimiut. Y'n gwav eskynner skia a ober a-ban menydh Alanngorsuaq. Dres an vledhen an dre a gynnik kerri slynkya keun, skia tro askel, kerdhes hebronkys, krambla, kayakya ha golya. Moy ha moy a worholyon morviaj a vysyt Sisimiut pub bledhen.

Desedhys naw mildir dhe'n soth a Sisimiut, Aasivissuit – Nipisat yw Ertachva an Bys UNESCO apoyntys yn 2018. An Ertachva a ystyn 150 mildir a Enys Nipisat dhe'n lien rew. An savla a with remenans hendhyskoniethel dres 4,000 bledhen a wonisogethow Sadqqaq, Dorset an Thule. 

Drehevys veu Kresen Wonisogethel henwys Taseralik yn Sisimiut. Synsys yw Gool Ilow pub bledhen y'n dre gans artydhyon kepar hag Ole Kristiansen.

### Geveldrevow
*&nbsp; &nbsp;&nbsp;&nbsp; Albertslund, Denmark
* &nbsp; &nbsp;&nbsp;&nbsp; Klaksvik, Enesow Faroe
Sisimiut a'n jeves kolmow kowethegeth gans:
* Whitstable, Breten Veur